“Әлифба”ны язучының туган авылында

	Күптән түгел генә сезнең Камышлыда булдым. Бик яхшы кабул иттеләр. Анда “Әлифба” китабын язучы татарның бөек тел галимнәре Сәләй ага Вагыйзов һәм Рәмзия апа Вәлитовгаа багышланган кичәдә катнаштым. Сәләй ага - миңа җизни тиешле кеше һәм сезнең Камышлы районының Татар Байтуганы авылында туган бит. Байтуганда чакта аларга багышланган яңа шигырь туды. 	 Мин аны, моннан бер-ике ел элек язылган шигырьләр гөләндәмемә утыртып, сезгә җибәрәм. “Бердәмлек” бик матур чыга. Иҗади уңышларыгыз белән дә, Яңа ел белән дә котлыйм. Сәләй җизни белән Рәмзия апага  багышлаган шигыремне “Бердәмлек”кә куйсагыз, мин бик тә рәхмәтле булыр идем. 

КУШНАРАТ

Татарның бөек телчеләре Сәләй ВАГЫЙЗОВ һәм Рәмзия ВӘЛИТОВА истәлегенә

Юл буенда бер кушнарат
тора.
Иңнәрен лапастай кар 
сарган.
Берсе шәлдә, икенчесе исә
Плащ-палаткасында сау 
калган. 

Солдат ирен каршылаган 
хатын
Кулы кулга сачтәй
бәйләнгән.
Икесе ике өтөрмәдән чыгып,
Шушы кушнаратка
әйләнгән...

Килә алар, килә юл 
буйлатып;
Солдат,  «азат» булгач  
плиннән,
Ун ел  Печорада утырып 
чыккан
Кабат плин төшкәч   
иленнән.
Килә алар  «Әлифба»
күтәреп
Концлагерь  дигән  дәрестән.
Утыз сигез  сабый  башын 
төрткән
Утыз сигез милли
хәрефтән!..

Татар өчен нәрсә ул  Әлифба?
Караш  салсаң әгәр үткәннән,
Ул муеныңнан кан  чәптерү
икән,
Башың очкан чакта бүкәннән.

Килә алар, ял да итми килә
Юл читенә  утырып куярдан:
Милләт  күтәрелә  
ак карлардан!..
Ватан исе килә кыярдан!..

Теге матур, ә  бу ямьсез
түгел,
Бары тигез килми язмышлар.
Мәхәббәтне тик күтәреп
була,
Мәхәббәттә булмый 
ялгышлар.

(5 декабрь 2013. Татар Байтуганы, Самара  өлкәсе).
  
	Айдар ХӘЛИМ	
Бердәмлек

	№ 52 | 21.12.2013	


